ابن رشد هو أبو الوليد محمد بن أحمد بن محمد بن أحمد بن أحمد بن رشد الأوروبيين بيسموه Averrtoes و انشهر باسم ابن رشد الحفيد (مواليد 14 إبريل 1126م, كوردوبا - اتوفى 10 ديسمبر 1198م, مراكش) هوا فيلسوف و طبيب و فقيه و قاضى و فلكى و فيزيائى عربى مسلم أندلسى.حفظ موطأ مالك, و ديوان المتنبى. و درس الفقه على المذهب المالكى و العقيده على المذهب الأشعرى. ابن رشد من أهم فلاسفه الإسلام. دافع عن الفلسفه وصحح لعلما و فلاسفه سابقين ليه زى ابن سينا و الفارابي, فهم نظريات أفلاطون و أرسطو. قدمه ابن طفيل لأبو يعقوب خليفه الموحدين فعينه طبيب ليه و بعدين قاضى فى كوردوبا. اتولى ابن رشد منصب القضاء فى أشبيليه, و فسر آثار أرسطو حسب رغبه الخليفه الموحدى أبو يعقوب يوسف, فى آخر حياته اتهمه علماء الأندلس و المعارضين ليه بالكفر و الإلحاد و أبعده أبو يوسف يعقوب لمراكش و اتوفي فيها (1198 م) اتعرف على خليفه الموحدين ابو يعقوب يوسف سنه 1182م فعينه طبيبه الخاص و بعدها قاضى لكوردوبا و اترقى فى المناصب. ابتدى يترجم و يشرح فلسفه ارسطو عشان كان الخليفه مهتم بالفلسفه.